Боцванска пула

Пулата е официјалната валута во Боцвана. Кодот ISO 4217 за валутата е BWP и е поделена на 100 тебе. Пула во превод значи „дожд“ на цвана. Дождот во државата е редок поради пустината Калахари и затоа е ценет. Пула исто така е национално гесло на државата, а „тебе“ значи „штит“. Зборот „пула“ исто така значи благослов.

Историја
Пулата била воведена во 1976 година и го заменила јужноафриканскиот ранд. Иако во мај 2005 година се забележала девалвација од 12%, пулата сепак е една од најјаките валути во Африка.

Зимбабве
Поради големата хиперинфлација во Зимбабве во 2006 и 2008 година, владата на Зимбабве одлучила да го повлече зимбабвеанскиот долар од оптек. Со тоа се овозможило пулата и рандот да циркулираат во државата, а покрај нив дозволени се и американскиот долар, фунтата и еврото.

Наводи

Schön, Günter und Gerhard, Weltmünzkatalog 1900–2010, 39. Auflage, 2011, Battenberg Gietl Verlag, ISBN 978-3-86646-057-7



Поврзано
 Боцвана
 Зимбабве

Категорија:Економија на Боцвана
Пула
Боцванска пула